KLASA: 550-24/23-01/1

URBROJ: 2158-7-1-08-23-37

Valpovo, 3. 11. 2023.

Općina Bizovac

Kralja Tomislava 89

Bizovac 31222

**PREDMET: Obavijest o podjeli paketa higijene kroz projekt „ŽIVOT DOSTOJAN ČOVJEKA III“ financiran iz Fonda europske pomoći za najpotrebitije 2014.-2020.**

Poštovani,

Hrvatski Crveni križ Gradsko društvo Crvenog križa Valpovo kroz projekt „ŽIVOT DOSTOJAN ČOVJEKA III“ osiguralo je pakete higijene za najpotrebitije osobe s područja Valpovštine prema slijedećim kriterijima:

* Samci i kućanstva - korisnici prava na zajamčenu minimalnu naknadu (nadalje: ZMN) i drugih socijalnih prava te korisnici socijalnih usluga koji ne mogu u cijelosti ili djelomično platiti cijenu usluga kao ni njihovi zakonski obveznici uzdržavanja – kojima je pravo utvrđeno temeljem rješenja nadležnog Hrvatskog zavoda za socijalni rad
* Samci, kućanstva, starije i nemoćne osobe, samohrani roditelji, jednoroditeljske obitelji, osobe s invaliditetom i sl. koje se privremeno nalaze u problemu zadovoljavanja osnovnih životnih potreba

1. Samci s prosječnim mjesečnim primanjima do 265,44 EUR
2. Osobe starije od 65 godina u samačkom ili u dvočlanom kućanstvu s prosječnim mjesečnim primanjima do 265,44 EUR, odnosno do 464,53 EUR mjesečno za dvočlano kućanstvo
3. Kućanstva, obitelji s djecom, osobe s invaliditetom, s prosječnim mjesečnim prihodima do 172,54 EUR po članu
4. Iznimno, samci ili kućanstva, obitelji s djecom, s jednim ili više zaposlenih, koji zbog trenutačnih kriznih situacija i teškoća nisu u mogućnosti podmiriti osnovne životne potrebe zbog čega se najčešće javljaju za pomoć prijavitelju, nadležnom HZSR ili JLP(R)S. Moguće krizne situacije u kojima se korisnici mogu naći su ovrhe, gubitak posla, bolest ili elementarne nepogode

Uvodno predavanje prethodit će podjeli paketa.

Molimo sve korisnike da se pridržavaju slijedećeg rasporeda:

**BIZOVAC**

**9. 11. 2023.** **godine (četvrtak),**

**u prostoru EDUKATIVNOG CENTRA BIZOVAC, Kralja Tomislava 136, Bizovac**

Podjela paketa higijene organizirana je prema slijedećem rasporedu:

* Samci i kućanstva - korisnici prava na zajamčenu minimalnu naknadu **u 09:00 sati**
* Samci, kućanstva, starije i nemoćne osobe, samohrani roditelji, jednoroditeljske obitelji, osobe s invaliditetom i sl. koje se privremeno nalaze u problemu zadovoljavanja osnovnih životnih potreba **u 10:00 sati**

Kao dokaz za ostvarenje prava na pakete higijene, potrebno je obavezno ponijeti:

1. Zadnje važeće rješenje nadležnog Hrvatskog zavoda za socijalni rad
2. Osobnu iskaznicu.

Za osobe koje nisu primatelji socijalne – zajamčene minimalne naknade i nemaju rješenje nadležnog Hrvatskog zavoda za socijalni rad, a nalaze se u kriznoj situaciji:

1. Odrezak mirovine ili neki drugi dokaz primanja (odrezak plaće, rješenje o dječjem doplatku, izvod iz banke i sl.)
2. Osobnu iskaznicu.

Broj paketa po obitelji osiguran je sukladno broju članova obitelji.

Molimo sve korisnike da osiguraju prijevoz paketa od mjesta podjele do svog kućnog praga.

S poštovanjem!

GDCK Valpovo

Projekt pod nazivom **„ŽIVOT DOSTOJAN ČOVJEKA III“**odobren je u okviru poziva „Ublažavanje siromaštva pružanjem pomoći najpotrebitijim osobama podjelom osnovne materijalne“, koji se financira iz Fonda europske pomoći za najpotrebitije 2014. – 2020. (FEAD).

*humanost nepristranost neutralnost neovisnost dobrovoljnost jedinstvo univerzalnost*